MJD ตั้งบริษัทร่วมทุนพันธมิตรต่างชาติ พัฒนาโครงการอสังหาฯ
MJD ตั้งบริษัทร่วมทุนพันธมิตรสิงคโปร์-ฮ่องกง "เอ็มเจดี-เจวี 1" ลุยพัฒนาโครงการอสังหาริมทรัพย์เพื่อขายในเดือนส.ค.นี้
27 ก.ค. 2560

บริษัท เมเจอร์ ดีเวลลอปเม้นท์ จำกัด (มหาชน) หรือ MJD ระบุว่า ที่ประชุมคณะกรรมการบริษัท เมื่อวานนี้ (26 ก.ค.) อนุมัติจัดตั้งบริษัท เอ็มเจดี-เจวี 1 จำกัด โดยเป็นการร่วมลงทุนกับ MUST International Trading PTE Ltd. และ GMM Singapore Real Estate PTE Ltd. ซึ่งนิติบุคคลจดทะเบียนในสาธารณรัฐสิงคโปร์ รวมทั้ง GRG Global Investments Limited ซึ่งเป็นนิติบุคคลจดทะเบียนในเขตบริหารพิเศษฮ่องกงแห่งสาธารณรัฐประชาชนจีน เพื่อร่วมลงทุนในการพัฒนาโครงการคอนโดมิเนียมแห่งใหม่
ทั้งนี้ การจัดตั้งบริษัทร่วมทุนใหม่จะมีขึ้นภายในเดือนส.ค.นี้ เพื่อรองรับการพัฒนาอสังหาริมทรัพย์เพื่อขาย มีทุนจดทะเบียน 1 ล้านบาท โดย MJD ถือหุ้น 51% ขณะที่ MUST International Trading PTE Ltd. ถือหุ้น 22% , GMM Singapore Real Estate PTE Ltd. ถือหุ้น 22% และ GRG Global Investments Limited ถือหุ้น 5%